**A/A XEFATURA TERRITORIAL DE PONTEVEDRA**

VICEPRESIDENCIA SEGUNDA E CONSELLERIA DE ECONOMÍA, EMPRESA E INNOVACIÓN

*Avda. María Victoria Moreno, 43 5ª Pl. - 36003 - Pontevedra (Pontevedra)*

**Asunto: Alegacións ao estudo de impacto ambiental e as solicitudes de autorización administrativa previa e de construción, proxecto sectorial (proxecto de interese autonómico) e a solicitude de declaración de utilidade pública, en concreto, das instalacións do parque eólico Outeiro Grande, emprazado nos concellos da Estrada e Forcarei (Pontevedra) (expediente IN661A 2011/1-4)**

Don/Dona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ con DNI. Número \_\_\_\_\_\_\_\_\_\_\_\_\_\_\_\_\_\_\_\_\_\_\_\_, con domicilio a efectos de notificacións en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, municipio de \_\_\_\_\_\_\_\_\_\_\_\_\_\_\_, provincia\_\_\_\_\_\_\_\_\_\_\_\_\_\_\_\_\_\_,

teléfono \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**EXPÓN:**

Á vista do Anuncio da Área de Industria e Enerxía da Subdelegación do Goberno en Pontevedra polo que se somete a información pública o estudo de impacto ambiental e as solicitudes de autorización administrativa previa e de construción, proxecto sectorial (proxecto de interese autonómico) e a solicitude de declaración de utilidade pública, en concreto, das instalacións do parque eólico Outeiro Grande, emprazado nos concellos da Estrada e Forcarei (Pontevedra) (expediente IN661A 2011/1-4) expoño as seguintes alegacións.

1. **Os aeroxeradores OG-01 e OG-04 atópanse a menos de 500 metros de núcleos de poboación como Fraíz (Sta. María de Olives) en A Estrada e Espiñeiros (San Xoán de Meavía) en Forcarei,** o proxecto non conta coas pas dos aeroxeradores, elemento indispensable para a produción enerxética (incumprindo o Plan Sectorial Eólico de Galicia).
2. **O Parque Eólico incumpre as novas disposicións establecidas pola Xunta de Galicia (art. 39 da Lei de acompañamento Lei 182021) respecto a distancia a núcleos de poboacións** afectando aos núcleos anteriores e aos seguintes núcleos estradenses:
* **Pazos** (Sta. María de Olives) a 725m do aeroxerador OG-O2.
* **Parada** (Sta. Baia de Pardemarín) a 690m do aeroxerador OG-02.
* **A Somoza** (Sta. María de Olives), a 740m do aeroxerador OG-02 e 840m do aeroxerador OG-01.
1. A relación de bens afectados (RBA) non contempla a afección da **zona de protección eólica** (200 m. ao redor de zona de voo de cada aeroxerador) na que se ven reducidos os dereitos e liberdades dos propietarios polo que debe haber unha valorización económica explícita desta perda. Esta recoñecemento debe incluírse no RBA relacionando titulares, parcelas e superficie afectada.
2. Os terreos afectos polo parque eólico pasan a ser Solo Rústico de Protección de Infraestruturas o que pode resultar **incompatible coa percepción de axudas da Política Agraria Común (PAC).**

1. **O Parque Eólico Outeiro Grande situase nunha zona de servidume aeronáutica.** Deberá contar co acordo previo favorable da Agencia Estatal de Seguridad Aérea (AESA) e para elo elaborar varios estudos.
2. **Non se avalía de maneira obxectiva a alternativa 0 (non construción do parque eólico)** en relación a tódolos aspectos ambientais e socioeconómicos.
3. **Varios aeroxeradores afectan a zonas de concentración parcelaria** (Monte Pardemarín-Lamas-Olives e Faíz) **o que conleva á perda da aptitude agroforestal.**
4. **Catro aeroxeradores están situados en zona de sensibilidade ambiental máxima**, onde está recomendada a non implantación de enerxía eólica segundo o Ministerio correspondente.
5. **Non se xustifica correctamente o proxecto como “Proxecto de Interese Autonómico”** por incidir en contradicións co Plan Sectorial Eólico de Galicia**.**
6. **Non se avalían correctamente medidas para previr afeccións sobre as traídas de auga veciñais** existentes e en tramitacion.
7. **O aeroxerador OG-04 atópase na zona de policía dun curso fluvial,** afluente do rego das Cerqueiras.
8. **Parte do parque eólico localízase nunha área prioritaria para a avifauna e “zona de protección da avifauna contra a colisión e electrocución en liñas eléctricas de alta tensión”.**
9. **O proxecto sitúase moi preto das “Brañas de Xestoso”, Zona de Especial Conservación** o quesupón un perigo para a conservación deste espazo, en especial para as aves.
10. **O parque eólico afecta directamente a elementos patrimoniais** como a mámoa de Pena Abeleira ou Coto do Castro, o impacto sobre este último é crítico.
11. **Para o estudo acústico, as distancias entre os aeroxeradores e os núcleos de poboación non se atopan correctamente indicadas** considerándose unha análise irreal. Así mesmo, **os cálculos dos niveis de ruído conten unha serie de erros** dando lugar a resultados enganosos.
12. **O impacto paisaxístico e visual é crítico e está minimizado.**
13. **A metodoloxía empregada para analizar as aves e morcegos contradí a viabilidade do mesmo** e o estudo de morcegos presenta graves defectos na metodoloxía.
14. **O impacto turístico do proxecto é maior ao valorado**, non se analizan todos os elementos afectados na contorna.
15. **O Estudo de Impacto Ambiental non recolle toda a normativa ambiental vixente vinculante** como os PXOM de A Estrada e Forcarei.

En virtude de todo o exposto,

**SUPLICO:** A non construción do parque eólico en base ao rexeitamento das solicitudes de autorización administrativa previa e de construción, proxecto sectorial (proxecto de interese autonómico) e a solicitude de declaración de utilidade pública, en concreto, das instalacións do parque eólico Outeiro Grande, emprazado nos concellos da Estrada e Forcarei (Pontevedra) (expediente IN661A 2011/1-4).

A Estrada, a, \_\_\_\_­­­­ de \_\_\_\_\_\_\_\_\_\_\_\_\_\_\_\_\_\_\_\_\_\_ de 2022